Държавен вестник, бр. 54, 2016 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  54
ПОСТАНОВЛЕНИЕ № 167
ОТ 8 ЮЛИ 2016 Г.
за определяне на реда за предоставяне на 
безвъзмездна финансова помощ по фонд „Убе­
жище, миграция и интеграция“ и фонд „Въ­
трешна сигурност“ за периода 2014 – 2020 г.
МИНИСТЕРСКИЯТ СЪВЕТ
П О С Т А Н О В И :
Г л а в а  п ъ р в а
ОБЩИ ПОЛОЖЕНИЯ
Чл. 1. (1) Безвъзмездната финансова 
помощ по фонд „Убежище, миграция и 
интеграция“ и фонд „Вътрешна сигурност“ 
се предоставя за постигане на целите на 
фондовете и при условията, определени в 
регламентите за тяхното създаване, упра­
вление и изпълнение.
(2) Безвъзмездната финансова помощ 
се предоставя и разходва в съответствие с 
принципите на добро финансово управле­
ние, публичност и прозрачност, определени 
в Регламент (ЕС, ЕВРАТОМ) № 966/2012 
на Европейския парламент и на Съвета от 
25 октомври 2012 г. относно финансовите 
правила, приложими за общия бюджет 
на Съюза и за отмяна на Регламент (ЕО,
ЕВРАТОМ) № 1605/2002 на Съвета (ОВ, L 
298 от 26.10.2012 г.), наричан по-нататък 
„Регламент (ЕС) № 966/2012“, и в Регламент 
(ЕС) № 514/2014 на Европейския парламент 
и на Съвета от 16 април 2014 г. за определя­
не на общи разпоредби за фонд „Убежище, 
миграция и интеграция“ и за инструмента 
за финансово подпомагане на полицейското 
сътрудничество, предотвратяването и борбата 
с престъпността и управлението на кризи 
(OB, L 150 от 20.05.2014 г.).
(3) Предоставянето на безвъзмездна фи­
нансова помощ не може да има за цел или 
за резултат реализирането на печалба. 
(4) При предоставянето на безвъзмездна 
финансова помощ и при нейното разходване 
не се допуска конфликт на интереси по сми­
съла на чл. 57 от Регламент (ЕС) № 966/2012.
(5) При кандидатстването, предоставянето 
и отчитането на безвъзмездна финансова 
помощ отговорният орган не може да изис­
ква от кандидатите, съответно от бенефи­
циентите, предоставяне на информация и 
документи, които са налични при него или 
при друг първичен администратор на данни, 
а ги осигурява служебно. Отговорният орган 
изисква наново предоставянето на документи, 
чиято валидност е изтекла.
Чл. 2. Безвъзмездната финансова помощ 
не може да бъде предоставяна за проектна 
дейност, финансирана по друг проект с пуб­
лични средства, освен когато отговорният 
орган прецени, че дейността е свързана с 
непрекъсната потребност на бенефициента 
или целевата група.
Чл. 3. Безвъзмездната финансова помощ 
се предоставя чрез:
1. провеждане на процедура на подбор 
на проекти;
2. провеждане на процедура на директно 
предоставяне.
Чл. 4. (1) Безвъзмездна финансова помощ 
се предоставя въз основа на:
1. писмен договор, сключен между ръково­
дителя на отговорния орган и бенефициента;
2. заповед на ръководителя на отговорния 
орган в случаите, в които бенефициентът и 
отговорният орган са в една и съща адми­
нистрация и бенефициентът няма статут на 
юридическо лице.
(2) Безвъзмездна финансова помощ се 
предоставя след извършване на проверка от 
отговорния орган за липса на двойно финан­
сиране и ако е приложимо – за съответствие 
с правилата за допустимите държавни/ми­
нимални помощи.
(3) Ръководителят на отговорния орган 
сключва договора, съответно издава запо­
ведта, по ал. 1 в срок до 30 работни дни от 
влизането в сила на решението за предос­
тавяне на безвъзмездна финансова помощ.
(4) В случаите, когато дадена процедура 
представлява държавна помощ по смисъла 
на чл. 107 от Договора за функционирането 
на Европейския съюз или минимална помощ 
по смисъла на Регламент (ЕС) № 1407/2013 
на Комисията от 18 декември 2013 г. относно 
прилагането на членове 107 и 108 от Дого­
вора за функционирането на Европейския 
съюз към помощта de minimis (ОВ, L 352 от 
24.12.2013 г.), наричан по-нататък „Регламент 
(ЕС) № 1407/2013“, договорът, съответно 
заповедта, по ал. 1 задължително съдържа 
информация относно вида на предоставената 
държавна помощ, както и за възможните 
последствия от предоставянето є, включи­
телно условията за натрупване и възмож­
ността за възстановяване на неправомерно 
предоставена помощ по реда на раздел V 
от Правилника за прилагане на Закона за 
държавните помощи.
(5) В случаите по ал. 4 ръководителят на 
отговорния орган, в качеството си на адми­
нистратор на държавни помощи, е длъжен 
да предоставя на министъра на финансите 
необходимата информация за администри­
раните от него помощи в съответствие с 
правото на Европейския съюз и Закона за 
държавните помощи.
(6) Изменение на договора за безвъзмездна 
финансова помощ се извършва по взаимно 
съгласие на страните чрез сключване на